  Анжелика Тихонова корреспондент 2021-тӥ арын Сарапул ёросысь 14 гектар музъемез басьтӥсь жуг-жаг куян интыез тазатозы (рекультивировать карозы). Ӵектосэз быдэстон понна Россиысь инкуазь узырлыкъёсъя но экологияя министерство юрттэт висъялоз. Со сярысь элькун кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Ярослав Семёновлэн кылъёсызъя, азьвыл жуг-жаг люкан полигонлэсь музъемзэ тазатон но азьланяз нюлэс мерттыны ярамон карон понна трос пӧртэм ужъёс ортчытозы. Туэ музъем ужъёс лэсьтӥськозы, вуоно арын – тазатон ужлэсь технической люкетсэ йылпумъялом. Соку ик, трос аръёс будӥсь турынъёсты кизьыса, биологической люкетсэ мытом. Ужъёс 2023-тӥ арын кызъёсты мерттонэн йылпумъяськозы Ярослав Семёнов, Удмуртиысь кивалтэтлэн тӧроезКивалтэтлэн тӧроез пусйиз, полигонлы 30 ар пала но отын 435 тонна жуг-жаг люкаськиз ини шуыса. Тросэз со пӧлысь полимеръёс но органика куштӥськемъёс. Жуг-жаг гурезьёслэн шоро-куспо ӝуждалазы 6 метр, куд-ог интыосын – 10 метр. Тодэ вайытом, 2021-тӥ арын элькунамы 23 жуг-жаг куян интыосты утялтозы.  Тегъёс: Сарапул Удмуртия жуг-жаг инкуазезутён инкуазь Инкуазьузырлыкъяминистерство  